Case ID: 1105269
Sentence 5: Məhkəmə lizinqalanın heç bir sübutla dəstəklənməyən formal izahat və ərizələrinə əsaslanmaqla guya müəyyən etmişdir ki, cavabdeh yol tikintisi ilə bağlı iş təklifı almış və müqavilədə göstərilən texnikaları da həmin məqsədlə lizinqə götürmüş, eyni zamanda bir müddət lizinq obyektlərinə görə müəyyən ödənişlər də etmişdir, lakin texnikaları alandan bir müddət sonra onun işi alınmadığı üçün lizinq obyektlərindən istifadə edə bilməmiş, işləri dayandığına görə “xxxx” MMC-nin səlahiyyətli şəxslərinə müraciət edərək işlərinin alınmadığı üçün lizinq obyektlərini geri qəbul etmələrini xahiş etmişdir.Lakin “xxxx” MMC texnikalara saxladığı qarajda baxış keçirərək texnikaları hələlik saxladığı qarajda saxlamağı, əgər onun işi alınarsa istifadə edib ödənişlər etməyi, olmasa da müəyyən müddətdən sonra texnikaları qəbul edəcəklərini bildirmişlər.Həmin vaxt cəmiyyətin səlahiyyətli nümayəndələri ilə razılıq əsasında lizinq obyektləri müəyyən müddət qarajda qalmış və bir müddət keçəndən sonra əvvəlcə 10/171 saylı daxili lizinq müqaviləsi üzrə lizinq obyekti, bir az sonra isə 11/218 saylı daxili lizinq müqaviləsi üzrə lizinq obyekti cəmiyyətə təhvil vermişdir.